**SKEISET**

Skeiset er heimestølen til bruka på nedre Spildo og ligg på vestsida av Seim- Spildodalen eit stykke lengre inn enn Spildatveita. Skeiset ligg på ca. 470 moh.

Her er ei fin sletta og namnet kan tyde på at her har vore kappridning eller hesteskeid i gamal tid. Fine treæe er her også. Den planta grana har også her teke over grunnen på somme av træe. Det er 4 bruk som har sel her og det er bygd hytter i seinere tid. Selet til bruksnr 90/2 fekk Nils Såkvitne bruksrett til utpå 1960-tallet etter eit stykke arbeid han gjorde for grunneigar, mot istandsetting og vedlikehold. I nyare tid er det bygd traktorveg frå Spildo til fjells. Han går framom nyatræet til Skeiset og vidare inn til endestasjonen Diket. Derfrå er det gangveg både til Odden og Fagnastøl, og til Storlid og Aunaset. Buføringa i gamal tid frå Spildatveita gjekk føre seg etter ei nøye innarbeid ordning for kvar av stølane. Fyrst kom de ifrå Oppetun på Spildatveite, deretter Nyatræet og til slutt dei på Skeiset. Det tok seg ikkje ut å bryta med ein slik rangorden. Kor lenge dei støla på Skeiset er ikkje gjort kjent. I ættarboka står det at byggmester Lars N. Seim under bygging av nytt sel i 1887 skremde bjørn med øks som var ute i saueflokken om kvelden her på Skeiset, men kameraten var også skremd for han var kommet oppunder tverrbjelken i selet når Lars kom inn att.

GOD TUR!

Granvin Turlag

Kjelde : «*Stølane i Granvin» av Torbjørn Seim og lokalkjende*